फिल्म ''संजू'' का कमाल बॉक्स ऑफिस पर बरकरार है. फिल्म 250 करोड़ के करीब पहुंच गई है. संजू ने पहले ही हफ्ते 200 करोड़ क्लब में एंट्री कर ली थी. फिल्म ने अब तक 234 करोड़ रुपये की कमाई कर ली है. रिपोर्ट्स की मानें तो फिल्म ने अपने दूसरे शनिवार को 21.25 करोड़ की कमाई की. इसी के साथ फिल्म बाहुबली 2 और दंगल के बाद दो शनिवारों में सबसे ज्यादा कमाई करने के लिहाज से तीसरी फिल्म बन गई है. फिल्म ने रिलीज के 9 दिनों में 234 करोड़ कमाए हैं. वीकेंड पर फिल्म की कमाई में 70 प्रतिशत का इजाफा देखने को मिला है.